จงสรุปบทความเรื่อง "มะเร็งกระเพาะอาหาร: สาเหตุ อาการ วิธีการวินิจฉัย และทางเลือกในการรักษา" ให้หน่อยนะคะ
สาเหตุมะเร็งกระเพาะอาหาร มะเร็งกระเพาะอาหารมีหลายลักษณะ ทั้งเยื่อบุกระเพาะอาหาร มะเร็งต่อมน้ำเหลืองของกระเพาะอาหาร และมะเร็งของเนื้อเยื่อเกี่ยวพัน มีสาเหตุที่แตกต่างกันออกไป เช่น การติดเชื้อเอช.ไพโลไร (H. Pylori) เป็นสาเหตุหนึ่งที่ทำให้เกิดมะเร็งเยื่อบุกระเพาะอาหารหรือมะเร็งต่อมน้ำเหลืองของกระเพาะแบบชนิดที่ไม่รุนแรง การอักเสบของกระเพาะอาหารเรื้อรัง การกินอาหารบางอย่างที่กระตุ้นทำให้เกิดการอักเสบ เช่น อาหารปิ้งย่าง อาหารที่กระตุ้นทำให้เกิดมะเร็งได้ มะเร็งเนื้อเยื่อเกี่ยวพันหรือมะเร็งจิสต์ (GIST) เกิดจากความผิดปกติของเซลล์ของกระเพาะอาหารเอง ไม่มีสาเหตุในการกระตุ้นอย่างชัดเจน อาการ อาการเริ่มแรกของมะเร็งกระเพาะอาหาร จะไม่มีอาการผิดปกติใด ๆ นอกจากอาการเล็ก ๆ น้อย ๆ เช่น อาการท้องอืด จุก แน่นท้อง ซึ่งคนไข้มักจะขาดการใส่ใจคิดว่าเป็นแค่โรคกระเพาะ ก็เลยไม่ได้รับการตรวจ จนมีอาการมากขึ้นถึงขนาดอาเจียนเป็นเลือด กินไม่ได้ น้ำหนักลดลงเยอะ แล้วค่อยมารับการตรวจ ทำให้เราขาดการรักษาตั้งแต่ระยะเริ่มแรกไป โดยทั่วไป ถ้ามีการวินิจฉัยว่าเป็นมะเร็งกระเพาะอาหาร เราต้องแยกก่อนว่าเป็นชนิดไหน ถ้าเป็นมะเร็งของเยื่อบุกระเพาะอาหาร เราตัดชิ้นเนื้อไปตรวจ ดูการแพร่กระจายว่ามีการแพร่กระจายไปที่ไหนหรือไม่ ถ้าไม่มี จะแนะนำให้คนไข้รักษาด้วยการผ่าตัดเพราะเป็นความหวังเดียวที่จะรักษาให้หายขาดได้ ถ้าเป็นมะเร็งต่อมน้ำเหลืองของกระเพาะอาหาร ต้องดูตามระยะว่าเป็นระยะไหน โดยส่วนใหญ่มักจะได้รับยาเคมีบำบัด ก็จะช่วยได้เยอะ ถ้าเป็นมะเร็งเนื้อเยื่อเกี่ยวพันและมีการแพร่กระจาย การผ่าตัดจะทำให้หายขาดได้ ส่วนยาเคมีบำบัดในมะเร็งเนื้อเยื่อเกี่ยวพัน มักจะไม่ค่อยได้ผล มะเร็งชนิดนี้จะตอบสนองได้ค่อนข้างดีกับยาพุ่งเป้า ซึ่งมักจะมีราคาแพง ถ้าให้แล้วมันจะยุบลง ค่อนข้างดี แต่ยาพุ่งเป้าเหล่านี้ จะใช้ได้ช่วงประมาณ 1-2 ปี หลังจากนั้นมะเร็งจะปรับตัวเพื่อต่อต้านกับยา เราอาจจะต้องเพิ่มปริมาณยาหรือเปลี่ยนชนิดของยาไปเรื่อย ๆ มีคนไข้รายหนึ่งมาด้วยเรื่องกินแล้วจุก แน่นท้อง ไปตรวจก็พบว่ามีก้อนอยู่ที่บริเวณกระเพาะอาหาร ก้อนมีขนาดใหญ่ เราได้รับการเอกซเรย์คอมพิวเตอร์ส่งต่อมาจากโรงพยาบาลอื่น ก็พบว่าตัวก้อนใหญ่ประมาณเกือบ 6 เซนติเมตร แต่ยังไม่มีการแพร่กระจายไปที่อื่น ลักษณะนี้รักษาได้ด้วยการผ่าตัด ซึ่งถ้าลักษณะก้อนเนื้อไม่จำเป็นต้องตัดต่อมน้ำเหลืองโดยรอบ แค่ตัดเอาก้อนออกก็เพียงพอ คนไข้เลือกวิธีการผ่าตัดแบบส่องกล้อง แผลเล็ก ทำให้การเจ็บปวดน้อยลง ก็สามารถตัดมะเร็งออกได้ การป้องกัน เนื่องจากมะเร็งกระเพาะอาหารในกรณีที่เป็นเนื้อเยื่อเกี่ยวพัน ไม่มีวิธีการป้องกันอย่างชัดเจน โดยส่วนใหญ่มักแนะนำ การตรวจคัดกรองเมื่ออายุ 55 ปีขึ้นไป เพราะมะเร็งกระเพาะอาหารเป็นมะเร็งที่รักษาได้ถ้าเราเจอในระยะแรก ที่สำคัญคือต้องพยายามกำจัดปัจจัยเสี่ยง เช่น อาหารการกิน โดยเฉพาะอาหารเค็ม อาหารปิ้งย่างที่กระตุ้นทำให้เกิดการอักเสบเรื้อรังและทำให้เกิดมะเร็งได้ โดยเฉพาะเชื้อโรคเอช.ไพโลไร (H. Pylori) อันนี้เป็นตัวสำคัญที่ทำให้เกิดมะเร็งกระเพาะอาหาร สิ่งที่อยากฝากไว้คือ การตรวจคัดกรองโดยการส่องกล้องซึ่งทำได้ง่ายมาก ถ้าคนไข้ไม่แน่ใจจริง ๆ ควรจะได้รับการส่องกล้องไว้ก่อน ข้อมูลโดย ผศ. นพ.ไชยรัตน์ ทรัพย์สมุทรชัย สาขาวิชาทางเดินอาหารและศัลยศาสตร์ทั่วไป ภาควิชาศัลยศาสตร์ คณะแพทยศาสตร์โรงพยาบาลรามาธิบดี มหาวิทยาลัยมหิดล คลิกชมคลิปรายการ “พบหมอรามาฯ : มะเร็งกระเพาะอาหาร สาเหตุ การป้องกันและการรักษา #RamaHealthTalk” ได้ที่นี่ YouTube:
สาเหตุของมะเร็งกระเพาะอาหารมีหลายประการทั้งเนื่อบุกระเพาะ, ต่อมน้ำเหลือง, และเนื้อเยื่อเกี่ยวพัน สาเหตุที่แตกต่างกันไป เช่น การติดเชื้อ H. Pylori, การอักเสบกระเพาะ, และปัจจัยเชิงสุขภาพเคมีในอาหาร เป็นต้น

อาการมะเร็งกระเพาะอาหารที่เริ่มแรกไม่มีอาการชัดเจนนอกจากอาการท้องอืด, จุก, และแน่นท้อง มักถูกเข้าใจผิดว่าเป็นโรคกระเพาะ แต่การที่คนไข้ขาดการตรวจทำให้มีโอกาสพบมะเร็งในระยะที่มีความรุนแรงมากขึ้น

การวินิจฉัยมะเร็งกระเพาะอาหาร จะต้องแยกประเภทและดูการแพร่กระจาย เช่น การตรวจเนื้อเยื่อ, การตรวจด้วยระบบรังสี เพื่อกำหนดวิธีรักษาที่เหมาะสม เช่น การผ่าตัดหรือการให้ยาเคมีบำบัด

การป้องกันมะเร็งกระเพาะอาหารไม่ได้มีวิธีที่ชัดเจน เนื่องจากมะเร็งเนื้อเยื่อเกี่ยวพันมีสาเหตุที่หลากหลาย แต่การตรวจคัดกรองที่สำคัญคือการส่องกล้องที่ควรทำเมื่ออายุ 55 ปีขึ้นไป
ความสำคัญอยู่ที่การกำจัดปัจจัยเสี่ยง เช่น การลดการบริโภคอาหารเค็ม และอาหารปิ้งย่างที่สามารถกระตุ้นการอักเสบเรื้อรังได้ การป้องกัน H. Pylori ก็เป็นสิ่งสำคัญที่สามารถทำได้

การรักษามะเร็งขึ้นอยู่กับลักษณะและระยะของมะเร็ง การผ่าตัด, การให้ยาเคมีบำบัด, หรือการให้ยาพุ่งเป้าเป็นวิธีที่มักถูกนำมาใช้ การตรวจสอบเป็นประจำเพื่อติดตามและปรับปรุงวิธีการรักษาตามความผลสำรวจ สำหรับคนที่มีอาการท้องอืด, จุก, และแน่นท้อง ควรพบแพทย์เพื่อการตรวจวินิจฉัยและรักษาตั้งแต่ระยะแรก เพื่อเพิ่มโอกาสในการรักษาและป้องกันมะเร็งกระเพาะอาหารให้ดีขึ้น
8.ศัลยศาสตร์ (ศัลยศาสตร์) - Surgery,12.อายุรศาสตร์ (อายุรศาสตร์) - Internal Medicine